Vikuna 11. – 15. nóvember er félagsmiðstöðvavikan haldin um land allt . Á Félagsmiðstöðvadeginum opnum við dyrnar fyrir öllum þeim sem vilja kynnast starfi okkar betur . Holtið tók að sjálfsögðu þátt og var með opið hús fyrir unga sem aldna sl. miðvikudag . Nemendur í 8. bekk í Félagsmiðstöðvavali sáu um undirbúning og dagskrá kvöldsins og sendum við sérstakar þakkir til þeirra . Hrafnhildur Guðmundsdóttir spilaði nokkur vel valin jólalög á altó saxófón , börn og foreldrar áttust við í Kahoot spurningakeppni og svo lauk dagskránni með Póko-móti . Mætingin var sú besta í mörg ár og þökkum við öllum þeim sem áttu leið hjá kærlega fyrir . Við viljum sérstaklega þakka þeim forráðamönnum sem létu sjá sig – því samstarf forráðamanna og félagsmiðstöðva er nauðsynlegt þegar kemur að því að skapa gott umhverfi fyrir börn og unglinga . Hrafnhildur að leika listir sínar